wannaphong/clean_thaiwikipedia huggingface dataset:
# อภิวัฒน์ งั่วลำหิน
อภิวัฒน์ งั่วลำหิน (1 มิถุนายน พ.ศ. 2529 —) เป็นนักฟุตบอลอาชีพชาวไทย

 ระดับสโมสร 
 ราชบุรี มิตรผล 

 บุรีรัมย์ ยูไนเต็ด 
 ฤดูกาล 2561 
ในวันที่ 7 มิถุนายน พ.ศ. 2561 บุรีรัมย์ ยูไนเต็ด บรรลุข้อตกลงในการคว้าตัวอภิวัฒน์ งั่วลำหิน ที่ยังคงมีสัญญาเหลือกับราชบุรี มิตรผลอยู่ 6 เดือน โดยเขาจะได้สวมเสื้อหมายเลข 18 ต่อมาในวันที่ 12 กันยายน พ.ศ. 2561 อภิวัฒน์ลงเล่นนัดแรกให้กับสโมสร โดยลงมาเป็นตัวสำรองแทนที่พรรษา เหมวิบูลย์ในนาทีที่ 85 ในนัดที่บุรีรัมย์เปิดบ้านเอาชนะสุโขทัย 4–1

 ฤดูกาล 2562 
ในวันที่ 2 กุมภาพันธ์ พ.ศ. 2562 ไทยแลนด์แชมเปียนส์คัพ นัดชิงชนะเลิศ บุรีรัมย์ ยูไนเต็ด แชมป์ไทยลีก ฤดูกาล 2561 เจอกับ สิงห์ เชียงราย ยูไนเต็ด แชมป์ช้าง เอฟเอคัพ 2561 ที่สนามกีฬากองทัพบกในกรุงเทพมหานคร อภิวัฒน์มีชื่อเป็นตัวสำรองในนัดนั้น สุดท้าย บุรีรัมย์ แซงเอาชนะ สิงห์ เชียงราย 3–1 ช่วยให้บุรีรัมย์คว้าแชมป์ไทยแลนด์แชมเปียนส์คัพ สมัยแรก ได้สำเร็จ ต่อมาในวันที่ 12 มิถุนายน พ.ศ. 2562 อภิวัฒน์ลงเล่นเป็นตัวจริงครั้งแรกในไทยลีก ฤดูกาล 2562 ในนัดที่บุรีรัมย์เปิดบ้านเอาชนะพีทีที ระยอง ไปได้ 5–0 ต่อมาในวันที่ 14 สิงหาคม พ.ศ. 2562 โตโยต้า ลีกคัพ รอบรองชนะเลิศ ที่สนามกีฬาเฉลิมพระเกียรติ 72 พรรษา (มีนบุรี) อภิวัฒน์ทำหนึ่งประตูช่วยให้บุรีรัมย์เอาชนะหนองบัว พิชญ ไปได้ 2–0 ผ่านเข้าสู่รอบชิงชนะเลิศได้สำเร็จ

 ฤดูกาล 2563–64 
ในวันที่ 31 ตุลาคม พ.ศ. 2563 อภิวัฒน์ทำประตูแรกในไทยลีก ฤดูกาล 2563–64 ในนัดที่บุรีรัมย์เปิดบ้านแพ้เอสซีจี เมืองทอง ยูไนเต็ด 2–3 ประตูนี้เป็นประตูแรกที่เขายิงให้กับสโมสรในระดับลีกได้ และเป็นประตูแรกที่บุรีรัมย์ยิงใส่เอสซีจี เมืองทอง จากจังหวะลูกเตะมุมอภิวัฒน์ งั่วลำหิน ยิงประตูแรกให้บุรีรัมย์ในเกมลีก และเป็นประตูแรกที่บุรีรัมย์ยิงใส่เมืองทองจากจังหวะลูกเตะมุม  ต่อมาในวันที่ 7 พฤศจิกายน การแข่งขันช้าง เอฟเอคัพ รอบ 64 ทีมสุดท้าย เขาทำแฮตทริกช่วยให้บุรีรัมย์เปิดบ้านเอาชนะสมุทรสงครามไปอย่างขาดลอย 9–0 ผ่านเข้าสู่รอบ 32 ทีมสุดท้ายได้สำเร็จ ต่อมาในวันที่ 9 กุมภาพันธ์ พ.ศ. 2564 เขาทำประตูที่ 2 ในลีก ช่วยให้บุรีรัมย์บุกเอาชนะการท่าเรือที่แพตสเตเดียม 2–1

 ฤดูกาล 2564–65 
วันที่ 24 พฤศจิกายน พ.ศ. 2564 การแข่งขันช้าง เอฟเอคัพ 2564–65 รอบ 32 ทีมสุดท้าย เขาทำประตูแรกในฤดูกาล ช่วยให้ทีมเปิดบ้านเอาชนะพราม แบงค็อกไปได้ 5–0 ผ่านเข้าสู่รอบ 16 ทีมสุดท้ายได้สำเร็จ

 ระดับทีมชาติ 
ในเดือนมิถุนายน 2556 อภิวัฒน์ลงเล่นให้กับทีมชาติไทยครั้งแรกในนัดกระชับมิตรพบกับเกาหลีเหนือ

 สถิติอาชีพ 
 สโมสร 

สโมสรฤดูกาลลีกเอฟเอคัพลีกคัพเอเชียอื่น ๆทั้งหมดระดับลงเล่นประตูลงเล่นประตูลงเล่นประตูลงเล่นประตูลงเล่นประตูลงเล่นประตูบุรีรัมย์ ยูไนเต็ด 2563–64 ไทยลีก 202  33  00  10 —  245 2564–65 ไทยลีก 110  41  10 — —  161

 ทีมชาติ 

 ทีมชาติ  ปี  ลงเล่น  ประตู ไทย255630ทั้งหมด30

 เกียรติประวัติ 
บุรีรัมย์ ยูไนเต็ด
 ไทยลีก: 2564–65
 ไทยเอฟเอคัพ: 2564–65
 ไทยลีกคัพ: 2564–65
# The Mask Truce Day
The Mask Truce Day หรือ The Mask พักรบ เป็นรายการโทรทัศน์ประเภทเกมโชว์และมิวสิกโชว์ตอนพิเศษของ The Mask Singer หน้ากากนักร้อง ของประเทศไทย ผลิตรายการโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) ดำเนินรายการโดย กันต์ กันตถาวร ออกอากาศ 2 ตอน คือวันที่ 11 และ 18 ตุลาคม พ.ศ. 2561 ออกอากาศหลังฤดูกาล Project AThe Mask Project A. workpointnews.com. สืบค้นเมื่อ 11 พฤศจิกายน 2562. 

ในตอนพิเศษนี้จะไม่มีการแข่งขัน ซึ่งเหล่าหน้ากากทั้ง 4 จะต้องออกมาร้องเพลงแล้วให้กรรมการซักถามและทายว่าภายใต้หน้ากากพวกเขาคือใคร แล้วจะทำการถอดหน้ากากออกมาทันที ครั้งละ 1 หน้ากากพักรบ “THE MASK TRUCE DAY” กระชากทุกหน้ากาก. workpointnews.com. สืบค้นเมื่อ 27 สิงหาคม 2562.

 คณะกรรมการ 
รายนามของคณะกรรมการมีดังต่อไปนี้

 ลำดับที่  ชื่อ  จำนวนเทป 1 มณีนุช เสมรสุต (ครูอ้วน) 2 2 จักรวาร เสาธงยุติธรรม (หนึ่ง) 2 3 เกียรติศักดิ์ อุดมนาค (เสนาหอย) 2 4 ศรัณยู วินัยพานิช (ไอซ์) 2 5 ณัฎฐพัชร์ วิภัทรเดชตระกูล (ปุยฝ้าย) 2 6 ธนนท์ จำเริญ (นนท์) 2

 ผู้เข้าร่วมรายการ 

หน้ากากเพลง (ศิลปิน)ชื่อ-นามสกุล (ชื่อในวงการบันเทิง)ตอน หน้ากากราชสีห์ ไม่ยอมตัดใจ (เสก โลโซ) มนัสวิน นันทเสน (ติ๊ก ชิโร่)Ep.16 หน้ากากตี๋น้อยระยะทำใจ (กัน นภัทร) + รักกันมั้ย (เบิร์ด ธงไชย) เอกชัย เอื้อสังคมเศรษฐ์ (เอกกี้)โชว์พิเศษ : คู่กัด (เบิร์ด ธงไชย) ร้องโดย 4 หน้ากาก The Mask Truce Day หน้ากากพญาเหยี่ยวขอบใจจริงๆ (เบิร์ด ธงไชย)พงษ์ศักดิ์ พงษ์สุวรรณ (เท่ง เถิดเทิง)Ep.17 หน้ากากหมีละครรักแท้ (แคลช)พรพรรณ ชุนหชัย (เจนนิเฟอร์ คิ้ม)โชว์พิเศษ : ต้องโทษดาว (เบิร์ด ธงไชย) ร้องโดย นนท์ ธนนท์ และ ปุยฝ้าย ณัฎฐพัชร์

 เรตติ้ง 
ตอนที่วันที่ออกอากาศเรตติ้ง AGB Nielsen
(ทั่วประเทศ)Nielsen Television Audience Measurement. nielsentam.tv. สืบค้นเมื่อ 27 สิงหาคม 2562.16 (Truce Day)15 สิงหาคม 25622.417 (Truce Day)22 สิงหาคม 25622.4
# พระเจ้าอุทัยภัทร
พระเจ้าอุทัยภัทร (-444 ปีก่อน ค.ศ.) เป็นกษัตริย์แห่งแคว้นมคธในอินเดียโบราณ ตามเรื่องราวของศาสนาพุทธและเชน พระองค์คือพระราชโอรสและผู้สืบทอดราชบังลังก์ต่อจากพระเจ้าอชาตศัตรูแห่งหรยังกะ พระเจ้าอุทัยภัทรได้วางรากฐานของเมืองปาฏลีบุตรที่บรรจบกันของแม่น้ำสองสาย คือ แม่น้ำซันกับแม่น้ำคงคา พระองค์ย้ายเมืองหลวงจากกรุงราชคฤห์ไปยังปาฏลีบุตร เนื่องจากเวลาต่อมาได้กลายเป็นศูนย์กลางจักรวรรดิ

 บรรพบุรุษ 
รายงานจากข้อมูลพุทธ ผู้สืบทอดของพระเจ้าพิมพิสารแห่งมคธได้แก่ พระเจ้าอชาตศัตรู พระเจ้าอุทัยภัทร พระเจ้าอนุรุทธะ พระเจ้ามุณฑะ และพระเจ้านาคทาสกะ ธรรมเนียมเชนกล่าวถึงพระเจ้าอุทัยภัทรเป็นพระราชโอรสและผู้สืบทอดของพระเจ้าอชาตศัตรู พระเจ้าพิมพิสาร  อชาตศัตรู (–460 ปีก่อน ค.ศ.) และอุทัยภัทร (–440 ปีก่อน ค.ศ.) แห่งราชวงศ์หรยังกะเป็นผู้อุปถัมภ์ศาสนาเชน อย่างไรก็ตาม ปุราณะระบุพระนามผู้สืบทอดของพระเจ้าพิมพิสารเป็นอชาตศัตรู, Darshaka, อุทัยภัทร, Nandivardhana และ Mahanandin มัสยาปุราณะระบุ Vamsaka เป็นผู้สืบทอดของพระเจ้าอชาตศัตรู เนื่องจากปุราณะรวบรวมขึ้นทีหลัง ทำให้ธรรมเนียมพุทธดูน่าเชื่อถือกว่า พระเจ้านาคทาสกะในพงศาวดารพุทธถูกระบุในปุราณะเป็น "Darshaka"

ศาสตราจารย์ H. C. Seth (1941) ระบุพระเจ้าอุทัยภัทรเข้ากับพระเจ้า Udayana ที่ปรากฏในบทละครสันสกฤต Svapnavasavadatta เสวียนจั้ง นักเดินทางชาวจีน ระบุว่า ลูกหลานรุ่นสุดท้ายของพระเจ้าพิมพิสารสร้างสังฆารามที่ Tiladaka โดย Seth ตั้งทฤษฎีว่าลูกหลานรุ่นสุดท้ายคือ Darshaka และพระเจ้าอุทัยภัทรสถาปนาราชวงศ์ใหม่ ตามข้อบ่งชี้ถึงการย้ายเมืองหลวงจากราชคฤห์ไปยังปาฏลีบุตร Liladhar B. Keny (1943) วิจารณ์ทฤษฎีของ Seth ว่าไม่ถูกต้อง โดยเขารายงานว่า Udayana ใน Svapnavasavadatta เป็นกษัตริย์คนละพระองค์ที่ปกครองอาณาจักรวัตสะ โดยมีโกสัมพีเป็นเมืองหลวง

R. G. Bhandarkar สังเกตว่าพระนาม Darshaka (ทาสกะ) มีคำนำหน้าในพงศาวดารพุทธว่า "นาค" ซึ่งอาจสื่อถึงการสละความเกี่ยวข้องกับผู้สืบทอด และความผูกพันต่อนาคแห่งปัทมวดี สิ่งนี้กล่าวโดยนัยว่าพระองค์อาจมาจากคนละตระกูลและกลายเป็นกษัตริย์ประมาณสามรุ่นหลังจากพระเจ้าอชาตศัตรู ไม่ได้สืบทอดอำนาจจากพระองค์

 พระชนม์ชีพและรัชสมัย 
ธรรมเนียมพุทธระบุว่าพระเจ้าอุทัยภัทรเป็นพระราชโอรสองค์โปรดของพระเจ้าอชาตศัตรู และมีชีวิตในรัชสมัยพระเจ้าพิมพิสาร พระอัยกา เมื่อพระเจ้าอชาตศัตรูพบกับพระโคตมพุทธเจ้า อุทัยภัทรยังคงเป็นเจ้าชายหนุ่ม พระเจ้าอุทัยภัทรครองราชย์ในช่วง -444 ปีก่อน ค.ศ. สถาปนาเมืองหลวงที่ปาฏลีบุตรตรงบริเวณที่แม่น้ำซันกับแม่คงคาบรรจบกัน พระราชบิดาของพระองค์สร้างป้มที่นั่นเพื่อผลักการรุกรานที่เป็นไปได้ของปรัทโยตจากอวันตี พระเจ้าอุทัยภัทรย้ายเมืองหลวงไปที่ปาฏลีบุตร อาจเป็นเพราะเมืองนั้นเป็นศูนย์กลางของอาณาจักรที่กำลังเติบโต

พระองค์เอาชนะ Palaka แห่งอวันตีหลายครั้ง แต่ท้ายที่สุดก็ถูกสังหารโดย Palaka ใน 444 ปีก่อน ค.ศ. ปุราณะกล่าวถึง Nandivardhana เป็นผู้สืบมอดของพระเจ้าอุทัยภัทร อย่างไรก็ตาม พงศาวดารพุทธศรีลังการะบุว่าพระเจ้าอนุรุทธะขึ้นครองราชย์ต่อจากพระองค์ พงศาวดารเหล่านี้ยังระบุด้วยว่า กษัตริย์ทั้งหมดนับตั้งแต่พระเจ้าอชาตศัตรูถึงพระเจ้านาคทาสกะทำการปิตุฆาต ตำราเชนระบุว่าพระเจ้าอุทัยภัทรถูกสังหารโดยมือสังหารของอาณาจักรศัตรู เนื่องพระองค์ไม่มีพระราชโอรสธิดา เหล่าอำมาตย์จึงเลือกนันทะเป็นผู้สืบทอดต่อ
# เกมแบตเทิลรอยัล
วิดีโอเกมแนวแบตเทิลรอยัล หรือ แบตเทิลรอยัล  เป็นแนวหนึ่งของวิดีโอเกมที่ผสมผสานการเอาชีวิตรอด, การสำรวจ และการขจัตองค์ประกอบของเกมแนวเอาชีวิตรอด เพื่อหาผู้เล่นคนสุดท้ายที่รอดชีวิต เกมแนวแบตเทิลรอยัลได้ท้าทายผู้เล่นเป็นจำนวนมาก โดยเริ่มต้นด้วยอุปกรณ์ที่น้อยที่สุดเพื่อค้นหาอาวุธกับเกราะและกำจัดฝ่ายตรงข้ามอื่น ๆ ทั้งหมดในขณะที่ต้องอยู่ใน "พื้นที่ปลอดภัย" เพื่อหลีกเลี่ยงการถูกขังอยู่นอกเขตที่หดเล็กลง กับผู้ชนะเป็นคู่แข่งครั้งสุดท้ายในเกม ชื่อสำหรับประเภทนี้ถูกนำมาจากภาพยนตร์ญี่ปุ่นใน ค.ศ. 2000 เรื่อง เกมนรก โรงเรียนพันธุ์โหด ซึ่งนำเสนอรูปแบบเดียวกันเพื่อหาผู้เล่นคนสุดท้ายที่รอดชีวิตในโซนที่หดตัว

ต้นกำเนิดของแนวนี้เกิดขึ้นจากม็อดเกมออนไลน์สำหรับการเอาชีวิตรอดอย่าง ไมน์คราฟต์ และ อาร์มา 2 ก่อนที่จะกลายเป็นที่นิยมกับเกมแบบสแตนด์อโลนอย่างเช่น เพลเยอร์อันโนนส์แบตเทิลกราวดส์ ซึ่งขายได้กว่า 40 ล้านชุดในช่วงกลาง ค.ศ. 2018 และในปีเดียวกัน ฟอร์ทไนท์: แบตเทิลรอยัล วิดีโอเกมเล่นฟรี ได้กลายเป็นปรากฏการณ์ทางวัฒนธรรมและแซงหน้า เพลเยอร์อันโนนส์แบตเทิลกราวดส์ ในแง่ของจำนวนผู้เล่นและรายได้อย่างรวดเร็ว
# แซ็ง-แฌร์แม็ง-เด-เพร
แซ็ง-แฌร์แม็ง-เด-เพร  เป็นหนึ่งในสี่แขวงของเขตที่ 6 ของกรุงปารีส ประเทศฝรั่งเศส ถือเป็นหนึ่งในละแวกเก่าแก่ของกรุงปารีส เป็นที่ตั้งของร้านกาแฟและร้านไวน์เก่าแก่ ร้านเลเดอมาโก (Les Deux Magots) ในละแวกนี้ถือเป็นร้านกาแฟที่มีชื่อเสียงที่สุดในปารีส และเป็นจุดกำเนิดของวัฒนธรรมการดื่มกาแฟในฝรั่งเศส

ในช่วงหลังสงครามโลกครั้งที่สอง ระหว่าง ค.ศ. 1945–1955 แซ็ง-แฌร์แม็ง-เด-เพรเคยเป็นย่านดนตรีแจ็สยอดนิยมของปารีส มีแจ็สคลับตั้งอยู่มากมายในย่านนี้ แต่ก็ต่างปิดตัวลงไปในคริสต์ทศวรรษ 1960
# เจ้าหญิงมาริแอนน์แห่งเนเธอร์แลนด์
เจ้าหญิงมาริแอนน์แห่งเนเธอร์แลนด์  ประสูติเมื่อวันที่ 9 พฤษภาคม 2353 ณ เบอร์ลิน เป็นพระราชธิดาพระองค์สุดท้องใน วิลเลิมที่ 1 กับ ราชินีวิลเฮลมิน ถึงแม้พระองค์จะมีพระเชษฐภคินี 1 พระองค์คือ เจ้าฟ้าหญิงพอลลีน แต่พระองค์ก็กลายเป็นพระราชธิดาพระองค์เดียว ภายหลังการสิ้นพระชนม์ของเจ้าหญิงพอลีน 
 เสกสมรส 
เจ้าหญิงมาริแอนน์ ทรงเสกสมรสกับ เจ้าชายอัลเบิร์ตแห่งปรัสเซีย (2352-2415) เมื่อวันที่ 14 กันยายน 2373 ณ กรุงเฮก รับพระราชทานพระอิสริยยศ เจ้าหญิงอัลเบิร์ตแห่งปรัสเซีย พระชายา มีพระบุตรดังนี้
เจ้าหญิงชาร์ลอตต์แห่งปรัสเซีย (2374-2398)
เจ้าชายอัลเบิร์ตแห่งปรัสเซีย (2380-2489)
เจ้าหญิงเอลิซาเบธ
เจ้าหญิงอเล็กซานดรีนแห่งปรัสเซีย (2385-2449)

ในปี 2388 พระองค์ทรงมีความสนิทเสน่ห์หาคนขับรถม้าประจำราชวงศ์เนเธอร์แลนด์ นามว่า ฮันเนส ฟานซัม เมื่อวันที่ 28 มีนาคม 2392 พระองค์และพระสวามีได้หย่าร้างกันอย่างเป็นทางการ หลังจากนั้น 7 เดือน พระองค์ได้ให้กำเนิดพระโอรสที่เกิดกับ ฮันเนส ฟานซัม นามว่า โจฮันเนส วิลเฮ็ล์ม ฟอน ริชาร์ตสแตร หลังจากนั้นศาลของกรุงเฮกและกรุงเบอร์ลินได้ติดต่อกับพระองค์ โดยให้ ฮันเนส ฟานซัม พระสวามีนอกสมรส กับ เจ้าหญิงมาริแอนน์ ต้องเลิกราต่อกันไป แต่ยังสามารถมีสิทธิให้ดูแลบุตรได้ หลังจากนั้นเจ้าหญิงมาริแอนน์ได้ไปประทับ ณ อิตาลี ซึ่งพระราชบิดาทรงซื้อปราสาทบิรา โวลดา ให้ประทับ ว่ากันว่าพระองค์ทรงมีพระทัยบุญและเป็นเจ้าหญิงที่ชอบช่วยเหลือคนตกทุกข์ได้ยาก ก่อนจะสิ้นพระชนม์ลงเมื่อวันที่ 29 พฤษภาคม 2426 สิริพระชันษา 73 ชันษา
# เกรปคุง
เกรปคุง  (16 เมษายน ค.ศ. 1996 – 12 ตุลาคม ค.ศ. 2017) เป็นเพนกวินฮัมโบลต์ (Spheniscus humboldti) ในสวนสัตว์โทบุซึ่งตั้งอยู่ที่จังหวัดไซตามะ ประเทศญี่ปุ่น เขากลายเป็นที่รู้จักไปทั่วโลกจากความสัมพันธ์ระหว่างเขากับป้ายคัตเอาต์ซึ่งเป็นตัวละครจากการ์ตูนอนิเมะชุดเรื่องเคะโมะโนะเฟรนด์ส ใน ค.ศ. 2017 เกรปคุงเริ่มมีปัญหาด้านสุขภาพในช่วงต้นเดือนตุลาคมและทางสวนสัตว์ได้ประกาศว่าเกรปคุงได้เสียชีวิตเมื่อวันที่ 12 ตุลาคม ค.ศ. 2017

 ชีวิตช่วงต้น 
เกรปคุงเกิดที่สวนสัตว์ฮามูระที่โตเกียวใน ค.ศ. 1996 ชื่อของเขา (แปลว่า "องุ่น") มาจากสีของวงแหวนที่ติดไว้บนปีกเพื่อระบุตัวตนซึ่งมีสีม่วง ส่วนคำว่า "คุง" เป็นคำลงท้ายชื่อที่ใช้เรียกผู้ชายที่มีอายุน้อยกว่าในภาษาญี่ปุ่นรวมถึงนิยมใช้สำหรับสัตว์เลี้ยงตัวผู้เช่นกัน เขาถูกย้ายไปยังสวนสัตว์โทบุพร้อมกับคู่ของเขาชื่อมิโดริใน ค.ศ. 2007 หลังจากความสัมพันธ์เป็นเวลานานกว่าสิบปี มิโดริแยกไปคบกับเพนกวินที่มีอายุน้อยกว่า ทำให้เกรปคุงเริ่มแยกตัวออกจากฝูงเพนกวินตัวอื่น ๆ

 ความสัมพันธ์กับป้ายคัตเอาต์ตัวละครอนิเมะ 
ในเดือนเมษายน ค.ศ. 2017 สวนสัตว์โทบุติดตั้งป้ายคัตเอาต์ตัวละครจากการ์ตูนอนิเมะชุดยอดนิยมเรื่องเคะโมะโนะ เฟรนด์สรอบบริเวณสวนสัตว์เพื่อดึงดูดผู้เข้าชม ป้ายคัตเอาต์ที่ตั้งอยู่ในรั้วของเกรปคุงคือฮูลูลู ตัวละครเพนกวินฮัมโบลต์ในรูปแบบมนุษย์ เกรปคุงจ้องมองป้ายคัตเอาต์เป็นเวลาหลายชั่วโมง และพยายามที่จะไปใกล้กับป้ายคัตเอาต์ซึ่งถูกวางไว้บนหินสูง ผู้ดูแลสัตว์ต้องนำเกรปคุงออกจากบริเวณป้ายคัตเอาต์ในช่วงเวลาหนึ่งของวันเพื่อให้เขาได้กินอาหาร สื่อมวลชนต่าง ๆ ระบุถึงเกรปคุงว่ากำลัง "ตกหลุมรัก" และสวนสัตว์ได้ออกแบบเครื่องดื่มที่เรียกว่า "เลิฟวิงเกรป" (Loving Grape) โดยอธิบายว่าเป็น "การหลอมรวมอย่างสมบูรณ์" ของความสัมพันธ์ของเกรปคุงกับความรักของเขา

ความรักของเกรปคุงที่มีต่อป้ายคัตเอาต์ทำให้เขามีชื่อเสียงและสร้างฐานแฟนคลับทั่วโลกบนอินเทอร์เน็ต อิกูโกะ ชิกูตะ นักพากษ์ผู้ให้เสียงฮูลูลูเข้าพบกับเกรปคุงซึ่งเป็นส่วนหนึ่งของการศึกษาเกี่ยวกับเพนกวิน มีการวางแผนจัดงานฉลองให้กับเกรปคุงแต่สุขภาพของเขาเริ่มแย่ลงในเดือนตุลาคม และสวนสัตว์ได้ประกาศการเสียชีวิตของเขาในวันที่ 12 ตุลาคม เจ้าหน้าที่ของสวนสัตว์ได้สร้างศาลขนาดเล็กเพื่อเป็นเกียรติแก่เขา และผู้มาเยือนหลายรายได้เข้าชมรั้วของเพนกวินและวางช่อดอกไม้ ผู้ใช้สื่อสังคมต่าง ๆ ได้แสดงการระลึกถึงด้วยการติดแฮชแท็กว่า #grapekun และโพสต์ภาพประกอบของเกรปคุงและฮูลูลูจำนวนมาก ในเดือนมกราคม ค.ศ. 2018 สวนสัตว์โทบุได้ติดตั้งป้ายคัตเอาต์ใหม่ในรั้วของเพนกวินเป็นภาพประกอบของฮูลูลูและเกรปคุงยืนเคียงข้างกัน

 แกลลอรี
# เหตุการณ์เครนล้มที่มักกะฮ์
เมื่อวันที่ 11 กันยายน ค.ศ.2015 เครนตีนตะขาบได้ตกลงมาทับบนมัสยิด อัล-ฮะรอม มหามัสยิดแห่งมักกะฮ์, ประเทศซาอุดีอาระเบีย ทำให้มีคนเสียชีวิต 111 คน และบาดเจ็บไป 394 คน ในขณะที่กำลังถึงช่วงทำพิธีฮัจญ์

โดยเหยื่อเป็นผู้คนจาก 12 สัญชาติ โดยประเทศที่เสียมากที่สุดคือบังกลาเทศ มีคนเสียชีวิตไป 25 คน และอียิปต์ 23 คน. ส่วนประเทศที่มีผู้บาดเจ็บมากที่สุดคือปากีสถาน มีคนบาดเจ็บไป 51 คน และอินโดนีเซีย 42 คน 

อุบัติเหตุ
+ ผู้บาดเจ็บตามสัญชาติ สัญชาติ เสียชีวิต บาดเจ็บ อ้างอิง  25   23   15 51   11 42   11 32   11 15   8 21   6 10   6    2 3   1   1  รวม 111จำนวนผู้เสียชีวิตทั้งหมด (120) ไม่ได้ใส่ลงไปในจำนวนผู้เสียชีวิตล่าสุด (111)  394 
ทางการซาอุดีได้ยืนยันว่าเครนตกลงมาตอนที่มีลมพายุแรงผ่านมาที่มัสยิด จึงทำให้มีคนเสียชีวิตไปอย่างน้อย 111 คน บาดเจ็บไป 394 คน และทำให้นักแสวงบุญหลายคนติดอยู่ใต้ซากปรักหักพัง

โดยอุบัติเหตุนี้เกิดขึ้นก่อนเวลา 17:20 น. ในวันศุกร์ หนึ่งในช่วงเวลาที่คนพลุ่นพล่านมากที่สุดของสัปดาห์ เครนตกลงทางฝั่งตะวันออกของมัสยิด หลังจากนั้นจึงมีเสียงระเบิดทะลุหลังคา หนึ่งในพยานบอกว่าเครนตกลงที่ชั้นสามเหนือซอฟาและมัรฺวะฮ์ในเวลา 17:45 น. ตามเวลาท้องถิ่น

thumb|alt=Another view of construction at the Grand Mosque, showing cranes of the type that collapsed.|ภาพการก่อสร้างในอีกมุมหนึ่งของมัสยิด อัล-ฮะรอม แสดงประเภทเครนที่ถล่ม

การตอบสนอง
นาจิบ ราซัก อดีตนายกรัฐมนตรีประเทศมาเลเซียได้เรียกแพทย์ไปดูแลผู้บาดเจ็บทันที ส่วนฮัสซัน รูฮานีประธานาธิบดีของอิหร่านได้ส่งแพทย์มาเพื่อช่วยเหลือผู้บาดเจ็บ

ส่วนผู้นำทั่วโลกก็รู้สึกไม่ต่างกันเช่น เช็คโมฮัมเหม็ด บิน ซัยยิด มกุฎราชกุมารประจำเมืองอบูดาบี ได้ขอพรว่า "ขอให้องค์อัลลอฮ์ให้จิตวิญญาณของผู้เสียชีวิตที่เหลืออยู่ในความสงบแล้วอภัยให้พวกเขา และดูแลผู้บาดเจ็บให้ดีที่สุด" ส่วนนเรนทระ โมทีนายกรัฐมนตรีประเทศอินเดียได้บอกว่า "ของไว้อาลัยให้กับคนที่เสียชีวิตในช่วงเครนถล่มที่มักกะฮ์" และขอให้ "รักษาผู้บาดเจ็บให้เร็วเท่าที่จะทำได้"

 ค่าสินไหมสำหรับเหยื่อ 
สมเด็จพระราชาธิบดีซัลมาน บิน อับดุลอะซีซ อาล ซะอูดได้รับสั่งบริจาคไป 1 ริยัลซาอุดีอาระเบีย ($266,000 ดอลล่าสหรัฐ) ให้สำหรับครอบครัวที่มีญาติเสียชีวิตในอุบัติเหตุครั้งนี้ และอีก 500,000 ริยาล ($133,000 ดอลล่าสหรัฐ) สำหรับเหยื่อที่ไม่ได้รับบาดเจ็บ

ดูเพิ่ม

 เหตุเหยียบกันที่มินา ค.ศ.2015

หมายเหตุ
# ต๋าน่าชือหลี่
จักรพรรดินีต๋าน่าชือหลี่ (, สิ้นพระชนม์ 1335) จักรพรรดินีแห่ง ราชวงศ์หยวน อภิเษกกับ จักรพรรดิยฺเหวียนฮุ่ยจง

พระนางเป็นธิดาของ เอลเตมูร์ อัครมหาเสนาบดีระหว่างปีแรกในรัชสมัยของพระสวามี พระนางมีพระโอรส 1 พระองค์ หมอเฮอ แต่สิ้นพระชนม์เพราะ โรคหัด ขณะยังเป็นทารก พระนางมาเกิดความขัดแย้งกับองค์จักรพรรดิสำหรับความหลงใหลกับพระสนมของพระองค์ นายหญิงคี ทำให้พระนางถูกเฆี่ยนตีตามพระบัญชา

ต๋าน่าชือหลี่ มีส่วนเกี่ยวข้องกับการก่อกบฏที่ไม่สำเร็จของพระเชษฐาหรือพระอนุชาของพระนาง ถังฉีซื่อ พระนางได้โอกาสรับการปกป้องจากการสำเร็จโทษ พระนางถูกเนรเทศ จากการปกป้องพระเชษฐาหรือพระอนุชาและถูกประทานยาพิษในภายหลัง

 ในวัฒนธรรมร่วมสมัย 
 แสดงโดย พัคจินฮี ในละครโทรทัศน์เกาหลีใต้เรื่อง กีซึงนัง จอมนางสองแผ่นดิน ใน ค.ศ. 2013

 บันทึก
# พายุเฟิงเฉิน
เฟิงเฉิน (ชื่อเทพเจ้าแห่งลม) เป็นชื่อพายุหมุนเขตร้อนในรายชื่อชุดที่ 3 ลำดับที่ 2 ของมหาสมุทรแปซิฟิกตะวันตกฝั่งเหนือ ส่งโดยประเทศจีน

พายุเฟิงเฉินนั้นหมายถึง
พายุไต้ฝุ่นเฟิงเฉิน (พ.ศ. 2545) (T0209,  12W)
พายุไต้ฝุ่นเฟิงเฉิน (พ.ศ. 2551) (T0806,  07W,  ฟรังก์) – พายุที่ส่งผลกระทบกับประเทศฟิลิปปินส์ และทำให้เกิดอุทกภัยในประเทศจีน
พายุโซนร้อนกำลังแรงเฟิงเฉิน (พ.ศ. 2557) (T1414,  13W)
พายุไต้ฝุ่นเฟิงเฉิน (พ.ศ. 2562) (T1925,  26W)
# พายุคัลแมกี
คัลแมกี  เป็นชื่อพายุหมุนเขตร้อนในรายชื่อชุดที่ 3 ลำดับที่ 3 ของมหาสมุทรแปซิฟิกตะวันตกฝั่งเหนือ ส่งโดยประเทศเกาหลีเหนือ

พายุคัลแมกีนั้นอาจหมายถึง
พายุโซนร้อนคัลแมกี (พ.ศ. 2545) (T0210,  15W)
พายุไต้ฝุ่นคัลแมกี (พ.ศ. 2551) (T0807,  08W,  เฮเลน) – พายุที่ส่งผลกระทบกับประเทศจีนและไต้หวัน
พายุไต้ฝุ่นคัลแมกี (พ.ศ. 2557) (T1415,  15W,  ลุยส์) – พายุที่ทำให้เกิดอุทกภัยในภูมิภาคเอเชียตะวันออกเฉียงใต้ในช่วงกลางเดือนกันยายน
พายุไต้ฝุ่นคัลแมกี (พ.ศ. 2562) (T1926,  27W,  ราโมน)
# พายุฟงวอง
ฟงวอง  เป็นชื่อพายุหมุนเขตร้อนในรายชื่อชุดที่ 3 ลำดับที่ 4 ของมหาสมุทรแปซิฟิกตะวันตกฝั่งเหนือ ส่งโดยฮ่องกง

พายุฟงวองนั้นหมายถึง
พายุไต้ฝุ่นฟงวอง (พ.ศ. 2545) (T0211,  14W,  กากา)
พายุไต้ฝุ่นฟงวอง (พ.ศ. 2551) (T0808,  09W,  อิกเม) – พายุที่ส่งผลกระทบกับประเทศจีนและไต้หวัน
พายุโซนร้อนฟงวอง (พ.ศ. 2557) (T1416,  16W,  มารีโย) – พายุที่ส่งผลกระทบกับประเทศฟิลิปปินส์
พายุโซนร้อนกำลังแรงฟงวอง (พ.ศ. 2562) (T1927,  28W,  ซาราห์)
# ชั่วนิรันดร์ (ภาพยนตร์)
ชั่วนิรันดร์  เป็นภาพยนตร์ชีวิตอเมริกันในปี ค.ศ. 1953 กำกับโดย เฟรด ซินเนแมนน์ และเขียนบทโดย แดเนียล ทาราแดช สร้างจากนวนิยายในชื่อเดียวกันของเจมส์ โจนส์ มีเนื้อหาเกี่ยวกับความยากลำบากของทหารกองทัพบกสหรัฐในช่วงสงครามโลกครั้งที่ 2 ผ่านมุมมองของชายสามคน แสดงโดย เบิร์ต แลนแคสเตอร์, มอนต์กอเมอรี คลิฟต์ และแฟรงก์ ซินาตรา ซึ่งประจำการอยู่ที่หมู่เกาะฮาวายเป็นเวลานานหลายเดือน จนกระทั่งเกิดการโจมตีเพิร์ลฮาร์เบอร์ เดโบราห์ เคอร์ และ ดอนนา รีด แสดงเป็นผู้หญิงที่เกี่ยวพันกับชีวิตของพวกเขา ร่วมด้วยเออร์เนสต์ บอร์กไนน์, ฟิลิป โอเบอร์, แจ็ก วาร์เดน, มิกกีย์ ชอกห์เนสซี, โกลด เอคินส์ และจอร์จ รีฟส์ แสดงในบทบาทสนับสนุน

ภาพยนตร์ได้รับรางวัลออสการ์รวม 8 สาขา จากการเสนอชื่อ 13 รางวัล รวมถึงในสาขาภาพยนตร์ยอดเยี่ยม, ผู้กำกับภาพยนตร์ยอดเยี่ยม (เฟรด ซินเนแมนน์), บทภาพยนตร์ดัดแปลงยอดเยี่ยม, นักแสดงสมทบชายยอดเยี่ยม (แฟรงก์ ซินาตรา) และนักแสดงสมทบหญิงยอดเยี่ยม (ดอนนา รีด) ชื่อของภาพยนตร์เรื่องนี้มาจากบทกวีของรัดยาร์ด คิปลิงในปี ค.ศ. 1892 ที่ชื่อ "เจนเทลเมน-เรนเคอส์" เกี่ยวกับทหารของจักรวรรดิบริติชที่ "หลงทาง" และถูก "คำสาปชั่วกาลปาวสาน"

ในปี ค.ศ. 2002 ชั่วนิรันดร์ ได้รับการบรรจุชื่อเป็นภาพยนตร์ที่ต้องอนุรักษ์ในหอจดทะเบียนภาพยนตร์แห่งชาติโดยหอสมุดรัฐสภา  เนื่องจาก "มีความสำคัญทางวัฒนธรรม ประวัติศาสตร์ และคุณค่าความงาม"
# นัจมุดดีน อูมา
นัจมุดดีน อูมา (เกิด 22 พฤศจิกายน พ.ศ. 2503) อดีตสมาชิกสภาผู้แทนราษฎรจังหวัดนราธิวาส 3 สมัย และอดีตโฆษกพรรคประชาชาติ

 ประวัติ 
นัจมุดดีน เกิดเมื่อวันที่ 22 พฤศจิกายน พ.ศ. 2503ทำเนียบสมาชิกสภาผู้แทนราษฎร 2550. สำนักงานเลขารัฐสภา. 2550  สำเร็จการศึกษาระดับปริญญาตรี นิติศาสตรบัณฑิต จากมหาวิทยาลัยรามคำแหง และศิลปศาสตรมหาบัณฑิต สาขาพัฒนาสังคม จากสถาบันบัณฑิตพัฒนบริหารศาสตร์

 งานการเมือง 
นัจมุดดีน เข้าสู่วงการการเมืองด้วยการเป็นสมาชิกสภาจังหวัด “ถ้าผมไม่ได้เรียนกฎหมาย ก็แน่นอน เสร็จเลย” ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรก ในเดือนมีนาคม พ.ศ. 2535 สังกัดพรรคความหวังใหม่  และได้รับเลือกเรื่อยมาจนถึง พ.ศ. 2550 รวม 3 สมัย

ในปี พ.ศ. 2561 เขาและกลุ่มวาดะห์ นำโดยวันมูหะมัดนอร์ มะทา อดีตประธานสภาผู้แทนราษฎร ได้ย้ายมาสังกัดพรรคประชาชาติ น้องชาย'วันนอร์'คอนเฟิร์ม!'วาดะห์'รีเทิร์นย้ายสังกัดพรรคประชาชาติ 

 สมาชิกสภาผู้แทนราษฎร 
นัจมุดดีน อูมา ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดนราธิวาส สังกัดพรรคความหวังใหม่
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดนราธิวาส สังกัดพรรคความหวังใหม่ → พรรคไทยรักไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดนราธิวาส สังกัดพรรคพลังประชาชน (พ.ศ. 2541) → พรรคมาตุภูมิ

 ข้าราชการการเมือง 
 ประจำสำนักนายกรัฐมนตรี พ.ศ. 2538คำสั่งสำนักนายกรัฐมนตรี ที่ ๑๓๕/๒๕๓๘ เรื่อง แต่งตั้งข้าราชการการเมือง

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๓, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๕ ตอนที่ ๑๗ ข หน้า ๑๐, ๑๘ ธันวาคม ๒๕๕๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๑๔ ตอนที่ ๒๙ ข หน้า ๔, ๑๖ ธันวาคม ๒๕๔๐
# คริสติน อลิกซ์ เดอ เมสซี
คริสติน อลิกซ์ เดอ เมสซี  เกิดเมื่อวันที่ 8 กรกฎาคม 2494 เป็นพระธิดาคนสุดท้องใน เจ้าหญิงอองตัวแนตแห่งโมนาโก กับ อาแล็กซองดร์-อาเตนัส โนเญ เป็นพระญาติชั้นที่ 1 ใน เจ้าชายอาลแบร์ที่ 2 องค์อธิปัตย์แห่งโมนาโก ถึงแม้ว่าเธอนั้นจะไม่ได้มียศศักดิ์ แต่ด้วยการสมรสถูกต้องตามพระราชประเพณีของพระมารดาและบิดา ทำให้เธอมีสิทธิในการสืบราชบัลลังก์โมนาโก เธอสมรสจำนวน 2 ครั้ง ครั้งแรกกับ ชาลส์ วาเนีย เคส เมื่อวันที่ 14 กุมภาพันธ์ 2515 ซึ่งชาลส์มีศักดิ์เป็นพระญาติใน เกรซ เคลลี โดยมีบุตรชายด้วยกัน 1 คน คือ 
กีเทล เซบัสเตียง คเนส เดอ เมสซี

ทั้ง 2 หย่าจากกันในปี 2519 และสมรสครั้งที่ 2 กับ ลีออง เลอยอง เมื่อวันที่ 25 มีนาคม 2531 แต่ไม่มีบุตรร่วมกัน

คริสติน อลิกซ์ เดอ เมสซี เสียชีวิตลงเมื่อวันที่ 15 กุมภาพันธ์ 2532 ด้วยโรคลูคิเมีย สิริอายุรวม 37 ปี
# องค์การอาหารและยาสหรัฐ
องค์การอาหารและยาสหรัฐ  หรือย่อว่า FDA เป็นหน่วยงานส่วนกลางหน่วยงานหนึ่งภายใต้กระทรวงสาธารณสุขและบริการประชาชน  องค์การอาหารและยาสหรัฐมีหน้าที่ปกป้องและส่งเสริมสุขภาพของประชาชน โดยการควบคุมความปลอดภัยในอาหาร, ผลิตภัณฑ์ยาสูบ, อาหารเสริม, ยาตามใบสั่งแพทย์ และยาจำหน่ายหน้าเคาน์เตอร์, วัคซีน, ชีวเภสัชภัณฑ์, การถ่ายเลือด, อุปการณ์ทางการแพทย์, อุปกรณ์แผ่รังสีแม่เหล็กไฟฟ้า (ERED), เวชสำอาง, อาหารสัตว์ และยารักษาสัตว์

ผู้บริหารขององค์การอาหารและยาสหรัฐ มีชื่อตำแหน่งว่า กรรมาธิการอาหารและยา (Commissioner of Food and Drugs) ซึ่งแต่งตั้งโดยประธานาธิบดีสหรัฐโดยคำแนะนำและยินยอมของวุฒิสภา กรรมาธิการอาหารและยาเป็นผู้ใต้บังคับบัญชาโดยตรงของรัฐมนตรีว่าการกระทรวงสาธารณสุขและบริการประชาชน
อ้างอิง
# มาเตโอ แกนดูซี
มาเตโอ แกนดูซี ออลีเย (เกิดวันที่ 14 เมษายน ค.ศ. 1999) เป็นนักฟุตบอลชาวฝรั่งเศส ปัจจุบันเล่นในตำแหน่งกองกลางให้กับออแล็งปิกมาร์แซย์ สโมสรในลีกเอิง และทีมชาติฝรั่งเศส
# โจน ดิลลอน
โจน ดิลลอน  เกิดเมื่อวันที่ 31 มกราคม 2478 ณ นิวยอร์กซิตี สหรัฐอเมริกา เป็นธิดาของ ซี. ดักลาส ดิลลอน กับ ฟิลเลียส เชสส์ อิลเวอร์ธ บิดาของเธอเป็นอดีตรัฐมนตรีว่าการกระทรวงการคลังของประเทศของสหรัฐ เธอมาอาศัยอยู่ในปารีส ฝรั่งเศส กับครอบครัวของเธอ เมื่อพ่อของเธอได้รับการแต่งตั้งเป็นเอกอัครราชทูตอเมริกันในยุค 50 ซึ่งพ่อของเธอนั้นได้ทำหน้าที่เป็นกรมการประชาสัมพันธ์ของปารีส 

นิตยสาร Enthusiast Wine อธิบายว่าดิลลอนเป็นผู้หญิงที่มีความสามารถหลากหลายการพูดของเธอนั้นเป็นสำเนียงของคนที่อาศัยามชายฝั่งมหาสมุทรแอตแลนติก 
 แต่งงาน 
ดิลลอน แต่งงานครั้งแรกกับ เจมส์ โมเซลลี เมื่อวันที่ 1 สิงหาคม 2496 ในปารีส โดยมีบุตรด้วยกัน 1 คน คือ
โจน โมเซลลี

เมื่อวันที่ 12 ธันวาคม 2498 การแต่งงานถูกเพิกถอนในกรุงโรม ประเทศอิตาลี

ต่อมาในปี 2510 เธอได้เสกสมรสกับ เจ้าชายชาร์ลแห่งลักเซมเบิร์ก พระโอรสใน แกรนด์ดัชเชสชาร์ล็อตแห่งลักเซมเบิร์ก กับ เจ้าชายเฟลิกซ์แห่งบูร์บง-ปาร์มา โดยได้รับพระราชทานพระอิสริยยศที่ เฮอร์รอยัลไฮนีส เจ้าหญิงชาร์ลแห่งลักเซมเบิร์ก (Her Royal Highness Princess Charles of Luxembourg) เจ้าชายชาร์ลทรงอุปถัมภ์และรักบุตรสาวของพระชายาที่เกิดกับสามีคนก่อนประดุจพระบุตรแท้ๆ ซึ่งต่อมาพระองค์และเจ้าชายชาลส์พระบุตร 2 พระองค์ดังนี้
เจ้าหญิงชาร์ลอตต์แห่งลักเซมเบิร์ก
เจ้าชายโรเบิร์ตแห่งลักเซมเบิร์ก

ต่อมาเมื่อเจ้าชายชาร์ลสิ้นพระชนม์ลงเมื่อวันที่ 26 สิงหาคม พ.ศ. 2520 เจ้าหญิงชาร์ลหรือนางดิลลอนได้ขอพระราชทานลาออกจากพระอิสริยยศเพื่อเสกสมรสใหม่กับ ฟิลิป เดอ นอยด์เลส ดยุกแห่งมูร์เชียร์ ไม่มีบุตรร่วมกัน แต่ถึงแม้เธอจะลาออกจากฐานันดร แต่เธอยังถือเป็นพระบรมวงศานุวงศ์แห่งลักเซมเบิร์ก เพราะยังทรงเป็นพระมารดาในเจ้าชายและเจ้าหญิงแห่งลักเซมเบิร์ก นางดิลลอน หรือชื่อหลังสมรสคือ ดิลลอน เดอ นอยด์เลส ดัชเชสแห่งมูร์เชียร์ ก็ยังมาร่วมงานของพระราชวงศ์เสมอๆ และอกทั้งยังได้รับความเคารพจาพระราชวงศ์ลักเซมเบิร์กด้วย เนื่องจากทรงเป็นอดีตพระปิตุลานี (อาสะใภ้) ใน แกรนด์ดยุกอ็องรีแห่งลักเซมเบิร์ก

ในเดือนเมษายน 2559 โจน ดิลลอนได้มีอาการป่วยเกี่ยวกับระบบทางเดินหายใจ และเข้ารับการรักษาในโรงพยาบาลแห่งหนึ่งในรัฐฟลอริดา ในการนี้ แกรนด์ดยุกอ็องรีแห่งลักเซมเบิร์ก และ แกรนด์ดัชเชสมาเรีย เตเรซาแห่งลักเซมเบิร์ก ได้พระราชทานช่อดอกไม้และทรงพระอักษรถึงนางดิลลอน